Mediaos d’ochobre y Asturies arde, pero non de revolucionarios, sinón d’incendios. Un análisis medianamente seriu de los datos fai camentar qu’una mecigaya de desidia, coldicia y falta d’autoestima tienen más culpa que la falta lluvia
#000001
Güei nun riscó na mayoría d’Asturies. Una ñube de ceniza cubre’l país, y nun ye una metáfora. Son ya 38 los incendios. El “Principado” reza pa que llueva y apurre una nota “tranquilizadora” pa que la xente nun llame más al 112 y avisa “Na midía lo posible, evite salir a la cai”... sicasí l’avisu nun aporta a la población, trátase más bien de llavase les manes ante posibles casos d’intosicación. Nun hai medios p’amatar los incendios, nun hai medios pa torgalos y nun hai medios pa persiguir a los culpables ¿o nun hai ganes?. Metanes esti desolador riscar naranxa, una noticia entá más apavoriante. Arde Muniellos. La cabera Viesca virxe d’Europa nun cuenta con un sistema afayaizu de prevención ya estinción d’incendios, y arde.
#000002
Ya anantes d’esti mes, los datos referíos a los años ente’l 2.000 ya’ l 2.016 apuntaben a que daqué ta mui mal: Un país tan pequeñu como Asturies, tien amburada nestos años más de la metá de la superficie que nesi tiempu ardió en Francia, el país más estensu y viescosu de la Europa ocidental. Colo d’esti añu ye probable que se ingualen cifres.
#000003
Vamos echar una güeyada a la superficie media afeutada por incendios forestales nesti periodu, en términos de porcentaxe respeutu a la superficie forestal y comparao con otros países: Francia, 0,07%, España: 0,61%, Galicia: 1,77% y Asturies el 2,06%, superada namás por Portugal, con un entá más apavoriante 4,09%.
#000004
Y nun ye’l clima, nun escaezamos que la mayor parte de Francia tien unes condiciones climátiques más propicies pa los incendios forestales que les que tenemos n’Asturies. Sicasí, nun arde. Porque les “pertinaces seques” nun prenden fueos, namás faciliten que s’espardan. Nun se conoz dala triba d’árbol que prenda por combustión espontánea.
#000005
Dicía al entamu l’artículu qu’una mecigaya de desidia, coldicia y falta d’autoestima tienen más culpa que la falta lluvia.
#000006
Desidia porque nun ye de creyer qu’a estes altures nun tengamos un cuerpu de bomberos colos medios abondos p’amatar con rapidez cualesquier incendiu nun tiempu razonable y porque, sabiendo que la gran mayoría de los incendios forestales n’Asturies son prevocaos, nun se fai por buscar seriamente a los culpables, lo que mos lleva a la segunda causa:
#000007
Coldicia, porque los incendios –salvo esceiciones- nun se prevoquen por pirómanos al usu nin por diversión, sinón por xente que ve oportunidaes de negociu perdayuri: venta de maera quemao, urbanizabilidá de los tarrenos, usu ganaeru, monocultivos d’ocalitos...
#000008
Falta d’autoestima, porque namás a daquién que nun ame’l so país sedría quién a amburalu y pa querer al país hai que querese a ún mesmu, a los propios raigaños de los que la Viesca forma parte.
#000009
Dexa una rempuesta Cancelar a resposta
#000011
La so direición de corréu lleutrónicu nun sedrá espublizada. Los campos precisos tan marcaos *
#000012
Save my name, email, and website in this browser for the next time I comment.
#000013
Este sitio emprega Akismet para reducir o spam. Aprende como se procesan os datos dos teus comentarios.
#000015
Conceyos, autoestima, falar y escribir...
La importancia l’efeutivu: porque se tiende a restrinxilo
#000016
Conceyos, autoestima, falar y escribir...
#000017
La importancia l’efeutivu: porque se tiende a restrinxilo
#000018
Este sitio web utiliza cookies para que usted tenga la mejor experiencia de usuario. Si continúa navegando está dando su consentimiento para la aceptación de las mencionadas cookies y la aceptación de nuestra política de cookies.
#000019